
Naslov: Spet so pripravili konservatorsko-restavratorske delavnice
Napoved za voditelja:

Tudi letos sta Grad Brestanica in Mestni muzej Krško pripravila konservatorsko-restavratorske delavnice, ki potekajo že ves teden. Tokrat že tretje leto, vendar je število udeležencev precej manjše kot pred dvema letoma, ko jih je bilo kar 60. So pa letos razširili delovišča še na več lokacij in tudi vsebinsko pripravili več novosti.

T- Iz Brestanice in Leskovca pri Krškem GORAN ROVAN /

X- Snemalec in montažer Tomi Naglič /

Letos konservatorsko-restavratorske delavnice ne potekajo zgolj na brestaniškem gradu in v krškem mestnem muzeju, ampak tudi v Mencingerjevi hiši, Štovičkovem ateljeju in v eni od treh brestaniških cerkva.
T- ALENKA ČERNELIČ KROŠELJ /
X- vodja konservatorsko-restavratorskih delavnic /

»Ukvarjamo se s cerkvijo svetega Petra in Pavla v Brestanici, ki je zelo povezana z gradom Rajhenburgom. Potem tudi z dediščino akademskega kiparja Vladimirja Štovička, selimo njegova dela iz neprimernega prostora v depo Mestnega muzeja. Smo seveda tud vključili zeliščni vrt, ki ga delamo na gradu Rajhenburg.«
Delavnic se udeležuje ljudje različnih poklicev in z različnim predznanjem.
T- MARIJA REŽEK KAMBIČ /
X- Zavod za varstvo kulturne dediščine Slovenije /

»Določeni so nekih bom rekla profilov, ki so, ki jih najdemo tudi v vrstah Zavoda za varstvo kulturne dediščine kot arhitekti in tako naprej. Določeni so nekako družinsko, ljubiteljsko povezani z gradom Rajhenburg na primer ali pa kako podobno. Določeni so pa pač z neko afiniteto do tega.«
Med njimi so nekateri, ki so bili že na vseh treh delavnicah doslej.
T- JOŽE ZIDAR /
X- udeleženec delavnic iz Brestanice /

»Zanima me pa, ker sem Brestančan in me zanima zgodovina tega kraja in okolice. Se da na teh delavnicah tudi kaj naučit, kaj novega zvedet? Ja, marsikaj smo zvedel na novo, ker določen čas se o tem ni govorilo. Zdaj je pa dostopno vsem.«
Tudi letos so delavnice, v katerih udeleženci spoznavajo kako strokovno ravnati z našo dediščino, posvečene mednarodnemu dnevu muzejev, ki poteka pod naslovom »Muzejske zbirke povezujejo«.
